b'\n_START_ARTICLE_\nSimfoni\xc4\x8dna pesnitev\n_START_PARAGRAPH_\nSimfoni\xc4\x8dna pesnitev je enostav\xc4\x8dna skladba za orkester in je programska glasba, kar nakazuje z naslovom, s knji\xc5\xbeevno, likovno ali zgodovinsko predlogo. Skladatelji jih v\xc4\x8dasih pospremijo s_NEWLINE_komentarjem ._NEWLINE_Ta glasbena oblika se je razvila v 19. stoletju, v obdobju romantike, kot posledica te\xc5\xbeenj po zdru\xc5\xbeitvi vseh vrst umetnosti in njena zna\xc4\x8dilnost je, da ni podrejena formalnim kompozicijskim vzorcem. Nekatera dela te vrste sicer spominjajo na svobodno sonatno obliko ali rondo, vendar je pri simfoni\xc4\x8dni pesnitvi klju\xc4\x8dno sredstvo in namen - ustvarjanje razpolo\xc5\xbeenja, glasbena simbolika, uporaba leitmotiva.'